  Майя Бывальцева 13-тӥ пӧсьтолэзе Удмуртилэн тӧроезлэн Москваысь постпредствояз удмурт кылэз дышетонъя нырысетӥез пумиськон ортчоз. Со сярысь ивортэ элькунысь Калыкъёслэн эшъяськон юртсылэн пресс-службаез. Лекциез нуоз Москваысь Венгрилэн лулчеберетъя центрысьтыз дышетӥсь Ольга Урасинова. Москваын улӥсьёс удмурт кылэн тодматскыны быгатӥзы ни 1-тӥ пӧсьтолэзе «Гербер» праздникын. Ольга Урасинова «Удмурт кыл 30 минутскын» мастер-класс ортчытӥз. Удмурт кылъя курсъёсын озьы ик Удмуртиен, удмурт калыклэн лулчеберетэныз но йылолъёсыныз тодматозы. Нырысетӥ пумиськонын, кудӥз ортчоз удмуртарняе, 13-тӥ пӧсьтолэзе, Ольга Урасинова удмурт кылысь аспӧртэм куараос, верансямъёс но кылгерӟетъёс сярысь вералоз. Азьвылгес иворъёсъя «Удмуртия» агентстволы Ольга Урасинова вераз вал пӧсьтолэзе но гудырикошконэ быдэн одӥг пумиськон радъялозы, нош сӥзьылысен ини, калык шутэтсконысь бертыса, курсъёсты усьтозы шуыса. Тегъёс: Мерлык Москва Удмуртия Гербер удмурткыл  